**Pályázati felhívás**

**Budapest Főváros X. kerület Kőbányai Önkormányzat pályázatot hirdet a lakóközösségek lakóépületek energiahatékonysága és megújulóenergia-felhasználása növelését célzó beruházásainak támogatásáról szóló 10/2017. (III. 24.) önkormányzati rendelet alapján a kerületi társasházak és lakásszövetkezetek részére.**

1. *A támogatás háttere*

A Magyar Fejlesztési Bank Zrt. a „VEKOP-5.2.1-17 Lakóépületek energiahatékonyságának és megújuló energia felhasználásának növelését célzó hitel” (a továbbiakban: Hitelprogram) pályázati kiírás keretében 9,41 milliárd forint kamatmentes hitelt biztosít magánszemélyek, társasházak és a lakásszövetkezetek részére. A társasházak és a lakásszövetkezetek részére nyújtott kölcsönök összesen nem haladhatják meg a keretösszeg 25%-át.

A Hitelprogram keretében a lakossági szektor az épületenergetikai beruházásokhoz szükséges forráshoz, a lakóépületek energiahatékonyságának, valamint a lakóépületekhez kapcsolódó energiaforrás alkalmazásának növelése érdekében kamatmentes kölcsönt igényelhet a Termékleírásban meghatározott feltételek fennállása esetén.

A társasház és lakásszövetkezet kölcsönfelvevő esetén lakásonként legalább 500 000 Ft, legfeljebb 7 000 000 Ft lehet a kölcsön összege, amelyhez legalább 10% önerő biztosítása szükséges.

Hitelkérelmet 2017. április 24. napjától lehet benyújtani.

1. *A támogatás célja*

Az Önkormányzat pályázatot ír ki, amelynek keretében a Hitelprogram Termékleírásában előírt önerő biztosításában kíván segítséget nyújtani. Az Önkormányzat a támogatást azon legalább négy lakásos társasházi és szövetkezeti lakóépületek tulajdonosai részére nyújtja, akik hitelkérelmet nyújtanak be a Hitelprogramban, azzal a feltétellel, hogy a kérelmüket a Magyar Fejlesztési Bank Zrt. pozitív elbírálásban részesíti.

1. *Rendelkezésre álló keretösszeg:*

A rendelkezésre álló keretösszeg bruttó 100 000 000 Ft

1. *A pályázók köre*

A pályázaton kizárólag X. kerületi, legalább négylakásos társasházak és lakásszövetkezetek vehetnek részt. A pályázatot kizárólag a társasház és a lakásszövetkezet hivatalos képviselője nyújthatja be.

1. *Az elnyerhető támogatás formája és mértéke*

Pályázat a Hitelprogram által előírt önerő egészének vagy egy részének biztosítására nyújtható be. A támogatás formája vissza nem térítendő önkormányzati támogatás, amelyet az Önkormányzat előfinanszírozás formájában biztosít. A pályázatban igényelt támogatás összegéről a pályázó a jelen pályázati felhívás mellékletét képező nyilatkozatban nyilatkozik.

1. *Jogosultsági feltételek*

Egy megvalósítási helyszínre vonatkozóan csak egy pályázat részesíthető támogatásban. Ugyanazon megvalósítási épületre/épületrészre vonatkozó pályázat benyújtása csak a korábban beadott pályázat visszavonása esetén fogadható el.

Csak olyan társasház és lakásszövetkezet nyújthat be támogatási kérelmet, amelynek nincs az Önkormányzat felé köztartozása, valamint nem áll perben az Önkormányzattal.

A pályázó vállalja az önkormányzati támogatás felhasználásával kapcsolatos valamennyi nyilvántartás, számla, pénztárbizonylat, kimutatás ellenőrzésének biztosítását, és biztosítja a betekintést minden olyan okiratba, mely a megállapodás teljesítését érintheti.

Érvénytelen a pályázat, ha a pályázó nem felel meg a 4. pontban meghatározott feltételeknek, illetve ha a pályázatot nem a támogatásra jogosult vagy annak hivatalos képviselője nyújtotta be.

1. *A pályázatok benyújtásának és bírálatának módja, határideje és helye*

A pályázatot magyar nyelven egy eredeti, hivatalos képviselő által cégszerűen aláírt és egy, az eredetivel mindenben megegyező másolati példányban zárt borítékban legkésőbb 2017. április 18-ig személyesen kell benyújtani a Kőbányai Polgármesteri Hivatal Jegyzői Főosztályán (cím: 1102 Budapest, Szent László tér 29. I. emelet 108.). A borítékra kérjük, írják rá a „**Lakóközösségek lakóépületek energiahatékonysága és megújulóenergia-felhasználása növelését célzó beruházásainak támogatása**” szöveget.

A határidőn túl érkezett pályázat érvénytelen.

A benyújtási határidőig a pályázónak önkorrekcióra van lehetősége, a pályázatát módosíthatja, illetve kiegészítheti. Ha a pályázat hiányos, a Polgármesteri Hivatal felszólítja a pályázót a hiány benyújtási határidőig történő pótlására.

A pályázat részeként csatolni kell:

*1.* pályázati adatlapot (a felhívás mellékletét képezi);

*2.* a képviseleti jogosultság igazolását;

*3.* nyilatkozatot a VEKOP-5.2.1-17 kódszámú pályázaton történő indulásról, a Hitelprogram keretében megvalósuló projekt költségvetéséről, a szükséges önerő összegéről és arról, hogy az Önkormányzat által nyújtott támogatási összeget a pályázó a pályázati célra használja fel (a felhívás mellékletét képezi);

*4.* nyilatkozatot arról, hogy a pályázónak nincs az Önkormányzat felé köztartozása, valamint nem áll perben az Önkormányzattal (a felhívás mellékletét képezi);

*5.* nyilatkozatot az Önkormányzat által kiírt pályázat feltételeinek elfogadásáról (a felhívás mellékletét képezi).

A pályázat benyújtása díjmentes.

A pályázattal kapcsolatban további információ a Kőbányai Polgármesteri Hivatal (a továbbiakban: Hivatal) Jegyzői Főosztálya ad a 06 1 4338 175-ös telefonszámon vagy a TorokTimea@kobanya.hu e-mail címen.

A beérkezett pályázatokat a Hivatal megvizsgálja. A formailag és tartalmilag megfelelő pályázatokat a Hivatal a rendelkezésre álló keret kimerüléséig beérkezési sorrendben nyilvántartásba veszi és sorba állítja.

Kizárásra kerül az a pályázó, aki a pályázat szakmai, pénzügyi tartalmát érdemben befolyásoló valótlan, hamis adatot szolgáltatott a pályázat benyújtásakor, és ez hitelt érdemlően bebizonyosodik.

A nyilvántartásba vett és sorba állított pályázatok alapján a támogatásról a polgármester dönt. Abban az esetben, ha az igényelt támogatások összege meghaladja a rendelkezésre álló keretösszeget, a polgármester a támogatást a keretösszeghez arányosítva az igényelt támogatásnál kisebb összegben is meghatározhatja. A pályázat elbírálásával szemben jogorvoslatnak nincs helye.

A meghozott döntésről a Hivatal a pályázókat e-mailben tájékoztatja.

1. *Támogatói nyilatkozat és támogatási szerződés*

A nyertes pályázó részére a polgármester nyilatkozatot ad ki, amely szerint az Önkormányzat kötelezettséget vállal arra, hogy a támogatást biztosítja abban az esetben, ha a pályázó részére a Magyar Fejlesztési Bank a Hitelprogram keretében a kérelmének megfelelő hitelt nyújt.

Az Önkormányzat a Hitelprogramban benyújtott kérelem pozitív elbírálását követően a nyertes pályázóval támogatási szerződést köt. A támogatási szerződés megkötésének feltétele az államháztartásról szóló törvény, valamint a közpénzekből nyújtott támogatások átláthatóságáról szóló törvény szerinti, az átláthatóságról és az összeférhetetlenségről szóló nyilatkozatok megtétele.

Ha a pályázó a vállalt projektet nem tudja a Hitelprogramban foglaltaknak megfelelően megvalósítani és elszámolni, úgy az Önkormányzat által megítélt támogatás – a támogatási szerződés rendelkezései szerint – egy összegben visszafizetendő.

Kovács Róbert

Kőbánya polgármestere

Az Önkormányzat tölti ki!

|  |  |
| --- | --- |
| **A pályázat sorszáma** |  |

**Pályázati Adatlap**

Pályázat a lakóközösségek lakóépületek energiahatékonysága és megújulóenergia-felhasználása növelését célzó beruházásainak támogatásáról szóló 10/2017. (III. 24.) önkormányzati rendelet alapján a kerületi társasházak és lakásszövetkezetek részére.

**I. Pályázó adatai**

|  |
| --- |
| **A pályázatot benyújtó társasház / lakásszövetkezet** |
| Neve |  |
| Címe |  |
| Adószáma |  |
| Képviselő neve |  |
| Képviselő címe |  |
| Képviselő telefonszáma |  |
| Képviselő e-mail címe |  |
| A pályázó számlavezető pénzintézetének neve |  |
| Pénzintézet címe |  |
| Pályázó számlaszáma |  |

**II. Az épület adatai:**

|  |  |
| --- | --- |
| Épület címe |  |
| Helyrajzi száma |  |

**III. pénzügyi adatok:**

|  |  |
| --- | --- |
| A VEKOP-5.2.1-17 Projekt költségvetése (azaz az önerő és a hitel összege) (Ft) |  |
| Az Önkormányzattól igényelt támogatás összege (a Projekt elszámolható költségének legfeljebb 10%-a) (Ft) |  |

**IV. A pályázat rövid leírása**

|  |
| --- |
|  |

Kelt:

|  |
| --- |
| …………………………..……………a pályázó hivatalos képviselőjének cégszerű aláírása |

**Nyilatkozat**

Alulírott ……………………………….. a Budapest X. kerület ………………… utca …………. szám alatti ………………….……………........ társasház/lakásszövetkezet képviseletében nyilatkozom arról, hogy a VEKOP-5.2.1-17 Lakóépületek energiahatékonyságának és megújuló energia felhasználásának növelését célzó hitelprogramra kérelmet nyújtok be.

Továbbá nyilatkozom, hogy a VEKOP-5.2.1-17 pályázhat szerinti projekt költségvetése, azaz a projekt elszámolható költsége (az önerő és a hitel összege) …………………………… Ft.

Az Önkormányzattól igényelt önerőtámogatás összege (a projekt elszámolható költségének legfeljebb 10%-a) ……………………………… Ft.

Az Önkormányzattól igényelt támogatást csak és kizárólag a VEKOP-5.2.1-17 kódszámú hitelprogram keretében megvalósítandó pályázati cél megvalósítására fordítom.

Kelt:

|  |
| --- |
| ……………………………………a pályázó hivatalos képviselőjének cégszerű aláírása |
|  |
|  |

**Nyilatkozat**

Alulírott …………………………………….. a Budapest X. kerület ………………… utca …………. szám alatti ………………….……………........ társasház/lakásszövetkezet képviseletében nyilatkozom arról, hogy a Budapest Főváros X. kerület Kőbányai Önkormányzattal szemben fennálló köztartozásom nincs, az Önkormányzattal perben nem állok.

Kelt:

|  |
| --- |
| ……………………………………a pályázó hivatalos képviselőjének cégszerű aláírása |

**Nyilatkozat**

Alulírott …………………………………….. a Budapest X. kerület ………………… utca …………. szám alatti ………………….……………........ társasház/lakásszövetkezet képviseletében büntetőjogi felelősségem tudatában kijelentem, hogy a VEKOP-5.2.1-17 Lakóépületek energiahatékonyságának és megújuló energia felhasználásának növelését célzó hitelprogramhoz szükséges önerő biztosítására támogatást nyújtó Budapest Főváros X. kerület Kőbányai Önkormányzat által kiírt pályázat feltételeit elfogadom.

Kijelentem, hogy a pályázatban foglalt adatok, információk és dokumentumok teljes körűek, valódiak és hitelesek, a támogatás igénybevételével járó kötelezettségeket ismerem, és vállalom azok teljesítését.

Kelt:

|  |
| --- |
| ……………………………………a pályázó hivatalos képviselőjének cégszerű aláírása |